Táncház 40 - jubileumi folklórgála - Fidelio.hu
2012.02.24. 16:28
Negyven esztendeje, 1972 tavaszán négy amatőr táncegyüttes, a Bartók, a Bihari, a Vadrózsák és a Vasas tagjainak részvételével megtartották az első budapesti táncházat, a Sebő együttes élő muzsikájára. A "Zene és tánc, úgy mint Széken" mottóval, zártkörűen induló kezdeményezés hamarosan nyílt klubokban folytatódott: útjára indult a táncházmozgalom. Sikerének és fennmaradásának titka talán abban keresendő, hogy általa széles tömegek és egymást követő generációk életének vált részévé zenei és táncos anyanyelvünk. A legfiatalabbakat a legendás pedagógus és koreográfus, Timár Sándor együttese, a Csillagszemű képviseli. A közös ünnepet gazdagítja világhírű énekesnőnk, Sebestyén Márta szereplése, s az est zárásaként az első táncházak résztvevőit a színpadra invitálják egy rögtönzött széki párra.